Koulutusohje - agilityvalmentajat

Tämä koulutusohje korvaa aikaisemman agilityvalmentajien kouluttamisesta määräävän ohjeen.

## Yleistä

Tämän koulutusohjeen tarkoituksena on avata agilityvalmentajien koulutuspolkua ja säännönmukaistaa heidän kouluttautumistaan Suomen Agilityliiton alaisissa valmentajakoulutuksissa. Tässä ohjeessa nimettyjen valmentajakoulutusten lisäksi Suomen Agilityliitto voi järjestää myös muita valmentajille suunnattuja koulutuksia osaamisen kehittämiseksi.

Tarkemmin valmentajakoulutuksista ja käytännön toteutuksesta linjaa Suomen Agilityliiton koulutustoimikunta. Valmentajakoulutusten vetäjistä määrätään erillisessä ohjeessa. Suomen Agilityliiton liittokouluttajaksi voi hakeutua agilityvalmentajan (AVA3) tai ylemmän pätevyyden omaava henkilö erillisen hakuprosessin kautta.

Suomen Agilityliiton valmentajakoulutuksia järjestetään kolmella tasolla: agilityn apuvalmentaja (AVA1), agilityvalmentaja (AVA2) ja agilityvalmentaja (AVA3). Liiton tarjoaman valmentajakoulutuksen lisäksi on mahdollista hakeutua urheiluopistojen ja yliopistojen kautta kansalliseen ammatilliseen koulutukseen (VAT/VeAT) tai korkeakoulutukseen (LiTM).

Agilityvalmentajan pätevyys on voimassa myöntöhetkestä alkaen toistaiseksi. Ohjeessa kullekin koulutustasolle on määritelty kriteerit, jotka tulee täyttää joko kurssille hakeutuessa tai viimeistään pätevyyttä hakiessa.

### Agilityn apuvalmentaja (AVA1)

*Tavoitteena:*

* yksittäisten harjoituskertojen toteuttaminen itsenäisesti ja kokeneemman valmentajan ohjauksessa toimiminen

 *Käytännön toteutus:*

* järjestäjänä jäsenyhdistykset tai Suomen Agilityliitto

*Osallistumisoikeus:*

* Suomen Agilityliiton lisenssi voimassa (A-, B- tai C-lisenssi; huom. ei kerta- tai syyslisenssi)

 *Pätevyyden kriteerit:*

* hyväksytysti suoritetut tehtävät ja harjoittelut

### Agilityvalmentaja (AVA2)

*Tavoitteena:*

* tavoitteena yhden harjoituskauden suunnittelu ja toteuttaminen

*Käytännön toteutus:*

* järjestäjänä jäsenyhdistykset tai Suomen Agilityliitto

*Osallistumisoikeus:*

* agilityn apuvalmentajan (AVA1) pätevyys tai muualta hankitun osaamisen kautta todennettu vastaava pätevyys
* Suomen Agilityliiton lisenssi voimassa (A-, B- tai C-lisenssi; huom. ei kerta- tai syyslisenssi)

*Pätevyyden kriteerit:*

* hyväksytysti suoritetut tehtävät ja harjoittelut
* pätevyyttä hakiessaan tulee hakijan esittää lisenssiyhdistyksensä tai Suomen Agilityliiton koulutustoimikunnan edustajan antama kirjallinen lausunto
* pätevyyttä hakiessaan tulee hakijan esittää todistus suoritetusta Olympiakomitean Vastuullinen valmentaja -verkkokurssista (<https://www.oppimisareena.fi>)
* Suomen Kennelliiton jäsenyys voimassa

### Agilityvalmentaja (AVA3)

*Tavoitteena:*

* tavoitteena koirakon koko uran suunnittelu ja kehittymisessä tukeminen
* pätevyyden omaava voi halutessaan hakeutua Suomen Agilityliiton liittokouluttajaksi

*Käytännön toteutus:*

* järjestäjänä Suomen Agilityliitto

*Osallistumisoikeus:*

* agilityvalmentajan (AVA2) pätevyys tai muualta hankitun osaamisen kautta todennettu vastaava pätevyys
* Suomen Agilityliiton lisenssi voimassa (A- tai C-lisenssi; huom. ei kerta- tai syyslisenssi)
* koulutukseen hakeudutaan erillisen hakuprosessin kautta
* koulutukseen hakeutuessaan tulee hakijan esittää lisenssiyhdistyksensä tai Suomen Agilityliiton koulutustoimikunnan edustajan antama kirjallinen lausunto

*Pätevyyden kriteerit:*

* hyväksytysti suoritetut tehtävät ja harjoittelut
* Suomen Kennelliiton jäsenyys voimassa

## Aiemmin hankitun osaamisen tunnistaminen

Aiemmin hankitun osaamisen tunnistamista on mahdollista hakea erillisen hyväksilukuprosessin kautta. Hyväksilukeminen on mahdollista koulutuksella tai kokemuksella, joka on merkittävästi laajempaa ja syvällisempää kuin hyväksilukemisen kohteena olevan moduulin tai kokonaisuuden osaamistavoitteet määrittelevät. Aiemmin hankitun osaamisen tunnistamisen käytännöistä linjaa Suomen Agilityliiton koulutustoimikunta. Ajantasaisia ohjeita ylläpidetään liiton kotisivuilla.

## Vanhojen koulutusten suhteutuminen nykyisiin koulutuksiin

Vanhojen koulutusohjaaja- ja valmentajakurssien suhteutumisesta nykyisiin koulutuksiin linjaa Suomen Agilityliiton koulutustoimikunta. Ajantasaisia ohjeita ylläpidetään liiton kotisivuilla.

## Ulkomaalaisen osallistuminen SAGIn valmentajakursseille

SAGI:n valmentajakursseille (AVA-, HOVA-, koetoimitsija- ja ratamestari) voidaan

ottaa ulkomaisia osallistujia. Kurssien sisältöä, rakennetta, tai pätevöitymiseen

tarvittavia vaatimuksia ei muuteta ulkomaisten osallistujien vuoksi. Kurssin vetäjän ei

myöskään tarvitse tehdä muutoksia kurssikielen osalta.

Ulkomaisilta osallistujilta ei vaadita lajilisenssiä. Ulkomaalaisille osallistujille voidaan

tehdä erillinen todistus osallistumisesta, mikäli he sellaisen haluavat.